時宰生日詩五首  其三
作者：周紫芝
朝代：宋

paragraphs: 維國有六職，論道先三公。
巍峨獨姬旦，焜燿傳無窮。
子房號賢傑，妙算無遺蹤。
謂可爲帝師，授書圯上翁。
周公迓太平，道與時適隆。
張侯策雖奇，未解銷兵戎。
太師回狂瀾，僅在談笑中。
德業與智謀，誰能與公同。
疇人亦何知，但說前無功。
誰知公一德，自與天潛通。